cyanic-selkie/wikianc huggingface dataset:
ซีถัง
การขนส่ง
มีทางหลวงแผ่นดินหมายเลข G320 และ G318 ผ่านเมือง
วินโดวส์ 3.0
วินโดวส์ 3.0 เป็นรุ่นต่อจากวินโดวส์ 2.0 ได้ออกวางจำหน่ายวันที่ 22 พฤษภาคม พ.ศ. 2533 (ค.ศ. 1990) ซึ่งมีการปรับเปลี่ยนส่วนต่อประสานกราฟิกกับผู้ใช้ขึ้นมาใหม่ รวมถึงพัฒนาความสามารถทางเทคนิคอย่างการบริหารจัดการหน่วยความจำ เพื่อใช้ประโยชน์จากหน่วยประมวลผลอินเทล 80286 และ 80386
โปรแกรมออกแบบสำหรับดอสสามารถรันได้ในวินโดวส์ อย่างไรก็ตามเกมส่วนใหญ่ยังต้องการเข้าถึงดอสโดยตรง โปรแกรมบริหารไฟล์เดิมบนดอสนั้น ได้ถูกแทนที่ด้วยโปรแกรม "Program Manager" และ "File Manager" ซึ่งออกแบบมาสำหรับวินโดวส์ตั้งแต่รุ่น 3.0 โดยเฉพาะ ทำให้การเรียกใช้โปรแกรมต่างๆ ง่ายขึ้น โปรแกรมย่อยหลายโปรแกรมได้รวมมาในวินโดวส์รุ่นนี้อย่างเช่น โน้ตแพด Calculator และ Solitaire เป็นต้น
ดูเพิ่ม
Windows 3.x Windows 3.x Windows 3.x Windows 3.x Windows 3.x Windows 3.x
ไม้เอก
ไม้เอก (–่) เป็นรูปวรรณยุกต์รูปหนึ่งของไทย ใช้เติมเหนือพยัญชนะต้นของคำ และเหนือสระบนขึ้นไปอีกถ้ามี เพื่อให้เกิดการผันเสียงวรรณยุกต์ซึ่งขึ้นอยู่กับไตรยางศ์มีลักษณะคล้ายคลึงกับฝนทอง และเปลี่ยนความหมายของคำให้เป็นอย่างอื่น
พ่อขุนรามคำแหงมหาราชทรงประดิษฐ์ไม้เอกในภาษาไทย เพื่อให้เกิดความแตกต่างจากอักษรขอมและอักษรตระกูลภาษาอินเดียอื่น ๆ ที่ทรงยืมมาใช้ โดยไม้เอกมีลักษณะเป็นเส้นตั้งเล็ก ๆ และไม่มีการเปลี่ยนแปลงสัณฐานจนกระทั่งถึงปัจจุบัน
เผ่า ศรียานนท์
พลตำรวจเอก เผ่า ศรียานนท์ (1 มีนาคม พ.ศ. 2453 — 21 พฤศจิกายน พ.ศ. 2503) เป็นตำรวจและข้าราชการชาวไทย เคยดำรงตำแหน่งอธิบดีกรมตำรวจ เจ้าของคำขวัญ "ภายใต้ดวงอาทิตย์นี้ ไม่มีสิ่งใดที่ตำรวจไทยทำไม่ได้" เขาได้รับแต่งตั้งเป็นผู้รักษาความสงบภายในทั่วราชอาณาจักร ในเหตุการณ์การรัฐประหารในประเทศไทย พ.ศ. 2494 โดย คณะบริหารประเทศชั่วคราว เขายังเป็นบุคคลหนึ่งที่มีบทบาททางการเมืองสูงมากในช่วงก่อนการรัฐประหาร พ.ศ. 2500
ประวัติ
พล.ต.อ. เผ่า ศรียานนท์ เกิดเมื่อวันที่ 1 มีนาคม พ.ศ. 2452 (แบบสากลคือ พ.ศ. 2453) ณ ตำบลบางขุนพรหม อำเภอบางขุนพรหม จังหวัดพระนคร เป็นบุตรของ พ.ต.ท. พระพลาพิรักษ์เสนีย์ (พลุ้ย ศรียานนท์) และนางพงษ์ ศรียานนท์ ครอบครัวมีเชื้อสายพม่า สมรสกับ คุณหญิงอุดมลักษณ์ ศรียานนท์ (สกุลเดิม ชุณหะวัณ) บุตรสาวของจอมพล ผิน ชุณหะวัณ มีบุตรีด้วยกัน นามว่า ผ่องลักษณ์ ประศาสน์วินิจฉัย (สกุลเดิม ศรียานนท์)
การศึกษา
สอบไล่ได้ชั้นมัธยมศึกษาปีที่ 6 จากโรงเรียนเบญจมบพิตร หรือโรงเรียนมัธยมวัดเบญจมบพิตรในปัจจุบัน ต่อมาสำเร็จการศึกษาจากโรงเรียนนายร้อยทหารบก เมื่อ พ.ศ. 2469
การรับราชการ
ประวัติการรับราชการของพลตำรวจเอกเผ่า มีดังนี้
บทบาททางการเมือง
พล.ต.อ. เผ่า เป็นนายตำรวจที่ประชาชนชาวไทยในยุคสมัยนั้นรู้จักเป็นอย่างดี เนื่องจากเป็นเสมือนมือขวาของจอมพล ป. พิบูลสงคราม ผู้ที่ได้ชื่อว่าเป็น นายกรัฐมนตรีเผด็จการทหารในสมัยนั้น เริ่มแรก พล.ต.อ. เผ่า นั้นรับราชการเป็นทหารมาก่อน ก่อนจะย้ายตัวเองมาเป็นตำรวจ
ยุคของ พล.ต.อ. เผ่า นั้น ถูกเรียกว่ายุค "รัฐตำรวจ" หรือ "อัศวินผยอง" เนื่องจาก พล.ต.อ. เผ่า ได้เสริมสร้างขุมกำลังตำรวจจนสามารถเทียบเท่ากับกองทัพ ๆ หนึ่งเหมือนทหารได้ โดยเริ่มให้มี ตำรวจน้ำ, ตำรวจพลร่ม, ตำรวจม้า, ตำรวจรถถัง ตลอดจนให้มีธงไชยเฉลิมพลเหมือนทหาร จนมีการกล่าวในเชิงประชดว่า อาจจะมีถึงตำรวจเรือดำน้ำ เป็นต้น
โดยประโยคที่สะท้อนให้เห็นถึงตัวตนของตำรวจในสมัยนั้น ซึ่งเป็นประโยคของ พล.ต.อ. เผ่า เองคือ "ภายใต้ดวงอาทิตย์นี้ ไม่มีสิ่งใดที่ตำรวจไทยทำไม่ได้ ในทางที่ไม่ขัดต่อศีลธรรม ขนบธรรมเนียมประเพณีอันดีงามและกฎหมายบ้านเมือง" จนได้รับฉายาจากสื่อต่างประเทศว่า"บุรุษเหล็กแห่งเอเซีย"
ในทางการเมือง พล.ต.อ. เผ่า มีฐานะเป็นเลขาธิการพรรคเสรีมนังคศิลาของจอมพล ป. พิบูลสงคราม ในการเลือกตั้งเมื่อวันที่ 26 กุมภาพันธ์ พ.ศ. 2500 ซึ่งเป็นการเลือกตั้งที่ถูกกล่าวว่าสกปรกที่สุดในประวัติศาสตร์ เพราะมีตั้งแต่การข่มขู่ผู้ลงคะแนนให้เลือกแต่พรรคเสรีมนังคศิลา มีการเวียนเทียนลงคะแนนกันหลายรอบ ที่เรียกว่า พลร่ม หรือ ไพ่ไฟ และนับคะแนนกันถึง 7 วัน 7 คืน โดยในยุคนั้นประชาชนทุกคนต่างรู้ดีว่า ไม่ควรจะกระทำการใดที่เป็นการต่อต้านอำนาจรัฐเพราะอาจมีอันตรายถึงแก่ชีวิตได้ เช่น กรณีสังหาร 4 อดีตรัฐมนตรีที่ถนนพหลโยธิน กิโลเมตรที่ 14 เมื่อปี พ.ศ. 2492 หลังเหตุการณ์กบฏวังหลวง หรือการจับถ่วงน้ำ นายหะยีสุหรง อับดุลกาเดร์ อิหม่ามชาวจังหวัดปัตตานี ที่ทะเลสาบสงขลา เป็นต้น ล้วนแต่เป็นฝีมือตำรวจ โดย พล.ต.อ. เผ่า และเป็นที่รับรู้กันว่าตำรวจเป็นผู้เลี้ยงบรรดานักเลง อันธพาลในยุคนั้นเป็นลูกน้องด้วย ซึ่งเรียกกันว่า "นักเลงเก้ายอด" อันมาจากการที่นักเลงอันธพาลเหล่านั้นสามารถเข้าออกกองบัญชาการตำรวจกองปราบที่สามยอดได้โดยสบาย ซึ่งทำให้เหล่านักเลงอันธพาลเกลื่อนเมือง
จากเหตุการณ์ทั้งหมดนี้ ส่งผลให้กลุ่มนายทหารที่นำโดย พล.อ. สฤษดิ์ ธนะรัชต์ (ยศในสมัยในนั้น) ไม่พอใจ โดยเริ่มทำการปราศรัยโจมตีตำรวจที่ท้องสนามหลวงบนลังสบู่ ที่เริ่มกันว่า "ไฮปาร์ค" และทางตำรวจก็ตอบโต้ด้วยการไฮปาร์คบ้าง จนในที่สุดนำไปสู่การรัฐประหารเมื่อวันที่ 16 กันยายน พ.ศ. 2500 ซึ่งเหตุการณ์ในวันนั้น พล.ต.อ. เผ่า ยังไม่ได้หลบหนีไปต่างประเทศเหมือนจอมพล ป. แต่ยอมเข้ามอบตัวแต่โดยดี โดยกล่าวว่า "อั๊วมาแล้ว จะเอายังไงก็ว่ามา"
วันรุ่งขึ้น พล.ต.อ. เผ่า ศรียานนท์ ได้ลี้ภัยการเมืองไปอยู่ที่สวิตเซอร์แลนด์ พล.ต.อ. เผ่า มีทรัพย์สินอยู่มากมาย มีคฤหาสน์หลังใหญ่ติดทะเลสาบที่นครเจนีวา จนครั้งหนึ่งเมื่อนิตยสารต่างประเทศฉบับหนึ่ง จัดอันดับมหาเศรษฐี 10 อันดับของโลก ก็มีชื่อของ พล.ต.อ. เผ่า ติดอยู่ในอันดับด้วย
ถึงแก่อนิจกรรม
พลตำรวจเอก เผ่า ศรียานนท์ ถึงแก่อนิจกรรมด้วยอาการหัวใจวายเมื่อวันที่ 21 พฤศจิกายน พ.ศ. 2503 ที่นครเจนีวา ประเทศสวิตเซอร์แลนด์ สิริอายุ 50 ปี
พรรคกรรมกรชาติสังคมนิยมบัลแกเรีย
พรรคกรรมกรชาติสังคมนิยมบัลแกเรีย (Българска Национал-Социалистическа Работническа Партия) เป็นพรรคการเมืองนิยมแนวชาติสังคมนิยมของราชอาณาจักรบัลแกเรีย
เป็นหนึ่งในจำนวนกลุ่มต่อต้านยิวที่จะปรากฏอยู่ในประเทศบัลแกเรียในช่วงภายหลังของการขึ้นสู่อำนาจของอดอล์ฟ ฮิตเลอร์ในประเทศเยอรมนี,ด้วยกลุ่มอื่นๆที่โดดเด่น รวมทั้งสหภาพแห่งกองทหารชาติบัลแกเรียและ Ratniks พรรคนี้ถูกจัดตั้งขึ้นโดย ดร. Hristo Kunchev หรือ Kuntscheff ในปี ค.ศ. 1932,ซึ่งได้ไปศึกษาเวชภัณฑ์ในเบอร์ลิน.พรรคนี้ได้พยายามทำการลอกเลียนแบบพรรคนาซีโดยการใช้นโยบายชาติสังคมนิยม,เครื่องหมายสวัสติกะและสัญลักษณ์อื่นๆของพรรคเยอรมัน.แตกต่างจากคู่แข่งที่มีจุดยืนฝ่ายขวาสุดเหมือนสหภาพแห่งกองทหารชาติบัลแกเรียและ Ratniks.ซึ่งไม่ใช่กลุ่มที่มีอิทธิพลมากและมีสมาชิกที่ค่อนข้างเล็ก.พรรคนี้ได้ตีหนังสือพิมพ์ที่ชื่อว่า Attack!,ซึ่งคล้ายกับหนังสือ Der Angriff ของโยเซฟ เกิบเบลส์ ภายหลังจากพรรคคอมมิวนิสต์บัลแกเรียได้ก่อตั้งสาธารณรัฐประชาชนบัลแกเรีย.พรรคกรรมกรชาติสังคมนิยมบัลแกเรียได้กลายเป็นพรรคที่ผิดกฏหมาย
พ.ศ. 1891
พุทธศักราช 1891 ใกล้เคียงกับ
ผู้นำ
สำหรับผู้นำประเทศอื่น ๆ ดู รายชื่อผู้นำประเทศ พ.ศ. 1891
การทอผ้า
การทอผ้า หรือ "การทอ" (อังกฤษ : weaving) ถือเป็นศิลปะและหัตถกรรมหรืองานฝีมืออย่างหนึ่งที่มีมาตั้งแต่สมัยโบราณ เป็นกรรมวิธีการผลิตผืนผ้าโดยใช้เส้นด้ายพุ่งและเส้นด้ายยืนมาขัดประสานกันจนได้เป็นผืนผ้า ทั้งนี้ต้องมีเครื่องมือในการทอ เรียกว่า หูก หรือกี่ (ในภาษาไทยถิ่นอีสาน มักเรียกการทอผ้าว่า "ตำหูก")
กิจกรรมการทอผ้านั้น นอกจากเป็นขั้นตอนการผลิตเครื่องนุ่งห่ม หนึ่งในปัจจัยสี่ของมนุษย์แล้ว ยังถือเป็นงานศิลปะประเภททัศนศิลป์ด้วย เนื่องจากมีการให้สีสันและลวดลายต่างๆ ในผืนผ้า ปัจจุบันแม้จะมีการใช้เครื่องจักรสำหรับทอผ้า ใช้คอมพิวเตอร์สำหรับการควบคุมการผลิตและออกแบบลายผ้า แต่การทอผ้าด้วยมือก็ยังเป็นศิลปะที่ได้รับการยกย่องและชื่นชมเสมอมา
ช่างกฺวัน หว่านเอ๋อร์
ช่างกฺวัน หว่านเอ๋อร์ (ราว ค.ศ. 664 – 21 กรกฎาคม ค.ศ. 710) เป็นสตรีชาวจีนสมัยราชวงศ์ถัง เมื่ออายุ 13 ปี ได้เป็นราชเลขาธิการของอู่ เจ๋อเทียน (武則天) มเหสีของจักรพรรดิถังเกาจง ครั้นอายุ 42 ปี ได้เป็นชายาของหลี่ เสี่ยน (李顯) โอรสของอู่ เจ๋อเทียน ผู้เสวยราชย์เป็นจักรพรรดิถังจงจง นางมีชื่อด้านกวี งานเขียน และการเมือง แต่ที่สุดถูกจับกุมเพราะมีส่วนแก่งแย่งในวังหลวง และถูกประหารชีวิตใน ค.ศ. 710
อ้างอิง
664710
พระพุทธมหาธรรมราชา
พระพุทธมหาธรรมราชา เป็นพระพุทธรูปปางสมาธิ สมัยลพบุรี หล่อด้วยทองสำริด หน้าตักกว้างสิบสามนิ้ว สูงสิบแปดนิ้ว ประดิษฐานที่วัดไตรภูมิ จังหวัดเพชรบูรณ์ สร้างขึ้นในสมัยพระเจ้าชัยวรมันที่เจ็ด(บางตำนานมุขปาฐะและท้องถิ่นบางที่ กล่าวว่าว่าคือ พระมหากษัตริย์ แห่ง อาณาจักรขอมพระองค์อื่น ) พระมหากษัตริย์ แห่งนครธม เมื่อพระเจ้าชัยวรมันที่เจ็ด ทรงพระราชทานพระนางสิงขรเทวี พระธิดาให้อภิเษกสมรสกับพ่อขุนผาเมือง เจ้าเมืองราด (ปัจจุบันคือ อำเภอหล่มสัก จังหวัดเพชรบูรณ์).
ประวัติ
โดยทั่วไปตามคติท้องถิ่นของจังหวัดเพชรบูรณ์ พระพุทธรูปพระพุทธมหาธรรมราชาเป็นพระพุทธรูปศักดิ์สิทธิ์คู่บ้านคู่เมืองของจังหวัดเพชรบูรณ์ เคียงคู่กับหลวงพ่อเพชรมีชัย พระพุทธรูปศักดิ์สิทธิ์ที่ประดิษฐานอยู่ที่วัดมหาธาตุ พระอารามหลวง จังหวัดเพชรบูรณ์
โดยพระพุทธลักษณะของพระพุทธรูปองค์นี้ เป็นพระพุทธรูปปางสมาธิ ศิลปะลพบุรี (ขอมหลังบายน)ทรงเครื่องอย่างพระเจ้าจักรพรรดิแบบศิลปะลพบุรี (ขอมหลังบายน) โดยวัสดุของพระองค์คือเนื้อทองสำริด หน้าตักกว้างสิบสามนิ้ว สูงสิบแปดนิ้ว ไม่มีฐาน มีพุทธลักษณะ พระพักตร์กว้าง พระโอษฐ์แบะ พระกรรณยาวย้อยจรดพระอังสะ พระเศียรทรงชฎาเทริด หรือมีกะบังหน้า ทรงสร้อยพระศอพาหุรัด ทรงประคดเป็นลายสวยงาม สาเหตุที่พระพุทธรูปองค์นี้ มีนามว่า พระพุทธมหาธรรมราชา เนื่องจากพระวรกายสวมใส่เครื่องประดับของพระมหากษัตริย์ สมัยโบราณ ชาวบ้านจึงพากันเรียกขานนามว่า "พระพุทธมหาธรรมราชา" ตามตำนานท้องถิ่นและที่ยึดถือโดยทั่วไปสันนิษฐานว่า พระพุทธมหาธรรมราชา สร้างในราวปี พ.ศ.1600 สมัยพระเจ้าชัยวรมันที่หก กษัตริย์แห่งอาณาจักรขอม ในระหว่างที่สร้างนั้นก็ได้นิมนต์พระภิกษุที่เป็นพระเกจิอาจารย์มาพุทธาภิเษกด้วย และยังมีเรื่องเล่ากันว่าพระเกจิอาจารย์บางรูปสามารถรู้ภาษาสัตว์ได้ หลังจากสร้างเสร็จแล้วก็มีการฉลองสมโภชเก้าคืนเก้าวัน
ครั้นเมื่อพระเจ้าชัยวรมันที่เจ็ดทรงครองราชสมบัติต่อจากกษัตริย์องค์ก่อน ก็ได้พระราชทานพระพุทธมหาธรรมราชาให้กับพ่อขุนผาเมือง เพื่อเป็นการเจริญสัมพันธไมตรี นอกจากนี้ ยังได้มอบพระราชธิดา พระนามว่า นางสุขรมหาเทวี และพระราชทานราชทินนามพระนามว่า กมรเตงอัญศรีทราทิตย์ หรือ ศรีอินทราทิตย์ ต่อมาพ่อขุนผาเมืองกับพ่อขุนบางกลางหาว ได้กอบกู้กรุงสุโขทัยคืนจากขอมสมาดโขลญได้แล้วพ่อขุนผาเมือง จึงได้สถาปนาให้พ่อขุนบางกลางหาว เป็นกษัตริย์ปกครองกรุงสุโขทัย ทำให้นางสุขรมหาเทวีไม่พอพระทัย จึงได้โยน พระพุทธมหาธรรมราชา ลงแม่น้ำป่าสัก และพระนางก็ได้ทรงกระโดดทำอัตวินิบาตกรรมถึงแก่พระชนม์( บางตำนานมุขปาฐะและท้องถิ่นบางที่กล่าวว่ามิได้ทรงกระโดดทรงทำอัตวินิบาตกรรมถึงแก่พระชนม์ ) เวลาผ่านไป ได้มีชาวประมงได้ไปหาปลาเวียงแห แต่แล้วก็ได้พระพุทธมหาธรรมราชา สถานที่พบนั้น คือ วัดโบสถ์ชนะมาร (ซึ่งวัดโบสถ์ชนะมารในสมัยนั้นยังไม่ได้สร้าง) ซึ่งอยู่ในเขต อำเภอเมืองเพชรบูรณ์ จังหวัดเพชรบูรณ์ ชาวบ้านเห็นเป็นที่อัศจรรย์ คิดว่าพระพุทธรูปองค์นี้ คงเป็นพระพุทธรูปศักดิ์สิทธิ์ จึงช่วยกันนำขึ้นมาจากแม่น้ำป่าสัก หลังจากนั้น ได้อัญเชิญไปประดิษฐานไว้ที่วัดไตรภูมิ พอถึงวันแรมสิบห้าค่ำ เดือนสิบ ซึ่งตรงกับวันสารทไทย ปรากฏว่า พระพุทธมหาธรรมราชาได้หายไปจากวัดไตรภูมิ
ทำให้เจ้าอาวาส พระลูกวัด และชาวบ้านต่างพากันค้นหา ในที่สุดก็พบ พระพุทธมหาธรรมราชา ดำผุดดำว่ายอยู่บริเวณที่พบครั้งแรก จากนั้นเป็นต้นมา เมื่อถึงวันแรมสิบห้าค่ำ เดือนสิบ ตามปฏิทินจันทรคติไทย จึงมีการแห่พระพุทธมหาธรรมราชาไปรอบเมือง จนถึงบริเวณหน้าวัดไตรภูมิ จากนั้นผู้ว่าราชการจังหวัด ซึ่งเป็นตัวแทนของชาวเพชรบูรณ์ จะเป็นผู้อุ้มพระพุทธมหาธรรมราชา ลงดำน้ำทั้งสี่ทิศ ซึ่งถือว่าเป็นสิริมงคลแก่จังหวัด จนกลายเป็นประเพณีอุ้มพระดำน้ำของจังหวัดเพชรบูรณ์ จนถึงทุกวันนี้ ชาวเมืองเพชรบูรณ์ มีความเชื่อว่า ประเพณีอุ้มพระดำน้ำ จะทำให้ข้าวกล้าในท้องนา พืชผลทางการเกษตร เจริญงอกงาม ฝนฟ้าตกต้องตามฤดูกาล จนกลายเป็นประเพณีอันศักดิ์สิทธิ์ ความเชื่อใน การอัญเชิญพระพุทธมหาธรรมราชาดำน้ำ ผู้ที่อัญเชิญจะต้องเป็นผู้ว่าราชการจังหวัดเท่านั้น ทั้งนี้ ด้วยตำแหน่งดังกล่าว เทียบได้กับเจ้าเมืองในสมัยโบราณ ซึ่งเป็นใหญ่ที่สุดในเมือง ความเสียสละของผู้เป็นใหญ่ ในนครที่มีความห่วงใยในทุกข์สุขของราษฎรและได้ชื่อว่าเป็นผู้ทะนุบำรุงพุทธศาสนาให้มั่นคงสืบไป พระพุทธรูปศักดิ์สิทธิ์องค์นี้ จะให้ผู้อื่นที่ไม่ใช่เจ้าเมืองอัญเชิญไปดำน้ำแทนไม่ได้ หากปีใดไม่มีการอัญเชิญพระพุทธรูปองค์ดังกล่าวไปดำน้ำ ชาวเพชรบูรณ์ เชื่อกันว่าปีนั้นบ้านเมืองจะเกิดความแห้งแล้ง ข้าวยากหมากแพง และพระพุทธรูปองค์นี้จะหายไปด้วย
ประเพณีอุ้มพระดำน้ำ ยังสะท้อนให้เห็นความร่วมมือเป็นน้ำหนึ่งใจเดียวกันของชาวเพชรบูรณ์ ที่ต้องการสืบทอดและรักษามรดกทางวัฒนธรรมอันนี้ไว้ อย่างทรงคุณค่าตลอดกาลนาน ปัจจุบัน พระพุทธมหาธรรมราชา วัดไตรภูมิประดิษฐานในมณฑปวัดไตรภูมิ ตำบลในเมือง อำเภอเมือง จังหวัดเพชรบูรณ์ เฉพาะในช่วงเทศกาลสารทไทยของทุกปี ที่จะถูกอัญเชิญไปประกอบพิธีอุ้มพระดำน้ำ ส่วนวันปกติประดิษฐานไว้ในมณฑป เพื่อให้ประชาชนได้บูชาสักการะอธิษฐานจิตขอพร ปรากฏเป็นที่เลื่องลือว่า บุคคลที่ได้มากราบไหว้บูชาพระพุทธมหาธรรมราชา จะเกิดความสบายใจ ประสบความสำเร็จสมหวังในสิ่งที่ปรารถนาทุกประการตามแต่อำนาจกุศลบารมีที่สมควรแก่ตน
สเลฟทูเดอะริทึม (เพลงไมเคิล แจ็กสัน)
สเลฟทูเดอะริทึม (Slave to the Rhythm) เป็นเพลงที่บันทึกเสียงของนักร้องชาวอเมริกัน ไมเคิล แจ็กสัน เป็นแทร็คที่ 5 จากอัลบั้มหลังมรณกรรมที่ 2 ของแจ็กสัน เอ็กซ์สเคป พร้อมกับเพลงที่ไม่เคยวางจำหน่ายมาก่อน เพลงนี้ปรากฏอยู่ในหลายชาร์ตเพลงที่โดดเด่นจากการดาวน์โหลดดิจิตอล โซนี่โมบายที่ใช้ตัวอย่างของ "Slave to the Rhythm" ในแคมเปญโฆษณาสำหรับโทรศัพท์มือถือ Xperia Z2 ได้รับการปรากฏตัวในโชว์ของไมเคิล แจ็กสันคืนชีพในเพลงนี้ในงาน Billboard Music Award 2014 ด้วยการใช้เทคโนโลยีระบบฮอโลแกรม
ความเป็นมาและการรั่วไหล
เพลงต้นฉบับนั้นบันทึกเสียงในปี ค.ศ. 1991 ในช่วงฤดูบันทึกเสียงของอัลบั้ม "เดนเจอรัส" แต่ถูกคัดออกในการทำครั้งสุดท้าย ในปี ค.ศ. 2010 เพลงเวอร์ชันรีมิกซ์โดย Tricky Stewart ได้ถูกรั่วไหลออกมา เพลงรีมิกซ์นี้ยังคงเป็นเพลงไม่เคยเผยแพร์มาก่อนอย่างเป็นทางการ
สายโทไซ (เคียวโตะ)
สายโทไซ (東西線) เป็นเส้นทางของรถไฟใต้ดินเทศบาลเคียวโตะ ในนครเคียวโตะ จังหวัดเคียวโตะ ประเทศญี่ปุ่น ดำเนินการโดย การคมนาคมเทศบาลเคียวโตะ สถานีปลายทาง ได้แก่ สถานีโรกุจิโซ และ สถานีอุซุมะสะเทนจินคะวะ จำนวนผู้โดยสาร 120,000 คนต่อวัน มีระยะทาง 17.5 กิโลเมตร ใช้ราง เป็นทางคู่ กระแสไฟฟ้าตรง 1,500 โวลต์
วินส์
วินส์ (w-inds.) เป็นวง บอยแบนด์จากญี่ปุ่น โดยมีสมาชิก 3 คน ทำหน้าที่ร้องและเต้น รวมตัวกันเป็นกลุ่ม hiphop dance ซึ่งสมาชิกวง วินส์ประกอบด้วยเคตะ ทาจิบานะ เด็กหนุ่มที่มีพรสวรรค์ในการร้องเพลง มีเสียงร้องที่มีเรนจ์กว้างมากออดิชั่นมาจากคิวชู ในขณะที่เรียวเฮ จิบะกับริวอิจิ โองาตะเป็นแดนเซอร์จากโรงเรียนแดนซ์ซัปโปโร ออดิชั่นที่โอกินาว่า โดยเริ่มรวมวงตั้งแต่เดือนพฤศจิกายน พ.ศ. 2543 และออกแสดงทุกวันอาทิตย์ตามถนนในแหล่งบันเทิงวัยรุ่นในโตเกียว เช่น ชิบุยะหรือสวนสาธารณะโยโยหงิปลายปี พ.ศ. 2543 ก็เริ่มเป็นที่รู้จักคุ้นหน้าคุ้นตาทั้งที่ยังไม่เคยออกผลงานมาเลย
14 มีนาคม 2001 w-inds. ขึ้นเวทีเปิดตัวอย่างเป็นทางการที่ชิบุยะ มีคนดูกว่า 8000 คน ความแรงของ 3 หนุ่มเริ่มขึ้นทันทีตั้งแต่ ออกซิงเกิลแรก Forever Memories ในเดือนมีนาคม 2001 w-inds. ก็ได้รับการขนานนามให้เป็นวงไอดอลแห่งศตวรรษที่ 21 หลังจากออกซิงเกิลที่ 2 Feel The Fate ได้ไม่นาน w-inds. ก็ได้รับเลือกให้เป็นวงเปิดคอนเสิร์ตในการ EXCITING SUMMER 2001 ของวงแดนซ์รุ่นพี่อย่าง DA PUMP ด้วย
เมื่อฤดูร้อน 2001 สิ้นสุดลง w-inds. ก็ได้แสดงภาพยนตร์เรื่องแรก Star Light และออกสมุดภาพชุดแรกชื่อเดียวกับชื่อวง ซิงเกิลที่ 3 Paradox ตามออกมาในเดือนตุลาคม หลังจากนั้นไม่นาน w-inds. ก็ออกอัลบั้มชุดแรก w-inds.~1st messege~ ที่รวมเอา single ทั้ง 3 เพลงนี้ไว้ด้วย w-inds.~1st messege~ ขึ้นครองแชมป์อันดับ 1 Oricon Chart ทันที ทำลายสถิติ Arashi ในการเป็นศิลปินที่มีอายุน้อยที่สุดเฉลี่ย 16.3 ปี ที่สามารถ มีอัลบั้มอันดับที่ 1 ได้สำเร็จ
วินส์ได้รับความนิยมเป็นอย่างในประเทศญี่ปุ่นติดต่อกันเป็นเวลานาน ได้รางวัลมาหลายเวที จนกระทั่งได้รับเลือกให้เป็นศิลปินทูตสัมพันธไมตรีในหลายประเทศ เช่น จีน ไต้หวัน เกาหลี เวียตนาม หรือแม้กระทั่งเกาะฮ่องกง พวกเค้าได้เล่นคอนเสิร์ตนอกประเทศเป็นครั้งแรกในปี 2002 ที่ เชียงไฮ ประเทศจีน
สามหนุ่มได้รับความนิยมอย่างมากในประเทศไต้หวัน โดยครั้งแรกได้เป็นรวมงาน MTV Mandarin Awards นั้นเป็นแค่ Performance เล็กๆ ที่เล่นแค่ 3 เพลง แต่ในงานนี้ก็ยังได้รับรางวัล Most Popular Group (Japan) MTV Mandarin Awards และ Special Award: 12 Million CDs Sold (มียอดขายซีดี 12 ล้านแผ่น) จากงานเดียวกันอีกด้วย
วินส์ได้เล่นคอนเสิร์ตที่ประเทศไต้หวันถึง 3 ครั้ง ซึ่งคอนเสิร์ตที่ไต้หวันนั้นจัดในปี 2004 2005 และ 2007 โดยในปี 2004 ใช้ชื่อคอนเสิร์ตว่า วินส์Prime of Life Tour 2004 การขายบัตรคอนเสิร์ตของ วินส์นั้น พวกเค้าสามารถขายได้หมดในเวลาเพียงแค่ 23 นาทีเท่านั้น ซึ่งถูกบันทึกในสถิติของประเทศไต้หวันว่า เป็นศิลปินที่สามารถขายบัตรคอนเสิร์ตได้เร็วที่สุดในขณะนั้น
ต่อมา วินส์ได้รับเลือกให้ขึ้นงานยักษ์ของประเทศเกาหลีอย่าง Asia Song Festival 2008 ซึ่งในงานนี้ยังมีศิลปินไทยอย่าง ไอซ์ ศรัณยู วินัยพานิช และ เป๊ก ผลิตโชค อายนบุตร ไปร่วมด้วย โดยในงานนี้สามหนุ่มก็ได้รับรางวัล นักร้องยอดเยี่ยมแห่งเอเชีย ไปครองด้วย
หนุ่มๆ ทั้งสาม ยังได้นำเงินจากการขายเสื้อหน้าคอนเสิร์ต w-inds. Live Tour 2007 Journey ซึ่งเป็นเสื้อยืดหนึ่งตัวสามารถปลูกต้นไม้ได้หนึ่งต้น โดยเงินที่เป็นรายได้จากการขายนำไปมอบให้กับ ศูนย์วิจัยป่าชายเลนหงาว อยู่ที่ บ้านล่าง หมู่4 ตำบลหงาว อ.เมือง จ. ระนอง ประเทศไทย นี่เอง ชื่อของป่านี้มีชื่อว่า "ป่าแห่งชีวิต"
386BSD
386BSD หรือ JOLIX เป็นระบบปฏิบัติการยูนิกซ์BSDฟรี สำหรับเครื่องอินเทล 80386
ประวัติ
386BSD มีผู้เขียน หลักๆ คือ Berkeley alumni Lynne Jolitz และ William Jolitz. William Jolitz ได้นำประสบการณ์จากการพัฒนา กับ BSD รุ่นก่อนคือ 2.8BSD และ 2.9BSD ขณะที่อยู่ มหาวิทยาลัยแคลิฟอร์เนีย เบิร์กลีย์ มาพัฒนา 386BSD และได้ซื้อ ทั้ง2 รุ่นคือ 2.8BSD และ 2.9BSD ที่พัฒนาโดย Berkeley มาพัฒนาต่อที่ Symmetric Computer Systems during
386BSD เวอร์ชันที่สามารถใช้งานได้ดี คือรุ่น 4.3BSD และต่อมาพัฒนาเป็น 4.3BSD NET/2 โดย William Jolitz สร้างขึ้นสำหรับ มหาวิทยาลัยแคลิฟอร์เนีย. แต่ 4.3BSD NET/2 รุ่นนี้ ยังไม่สมบูรณ์ โดยมหาวิทยาลัยแคลิฟอร์เนีย จึงระงับการพัฒนาไป. รุ่น 386BSD เริ่มออกเผยแพร่ในปี 1992 โดยมีพื้นฐานเดิมของ รุ่น 4.3BSD NET/2 เชื่อมต่อกับการเขียน code เพิ่มเติม 386BSD รุ่นนี้เสร็จสิ้น และสามารถใช้งานได้ จากการพัฒนาโดย William และ Lynne Jolitz
ปี 1989, เกิดความไม่สมบูรณ์ของ port สามารถพบใน 4.3BSD NET/2 ของปี 1991. มันเป็นรุ่นแรกในเดือน มีนาคม ปี 1992 (เวอร์ชัน0.0) และได้เพิ่มเติมส่วนสำคัญที่เป็นประโยชน์ในการใช้งาน เวอร์ชัน (เวอร์ชัน0.1) ในวันที่ 14 เดือน กรกฎาคม ปี 1992 ณ ช่วงขณะนั้น port ทำการประมวลผล ร่วมกับกับ code ที่มากถึงหนึ่งใน 18 ส่วน ที่พัฒนาขึ้น โดย Lynne Jolitz และ William Jolitz ใน Dr. Dobbs Journal เริ่มต้น ใน มกราคม ปี 1991.
หลังจากรุ่น 386BSD 0.1,ได้มีกลุ่มของผู้ใช้เพิ่มมากขึ้น จึงได้มีการรวบรวม bug fixes และส่งเสริมให้พวกเขา ออกเป็น patchkit แบบไม่เป็นทางการเพื่อปรับปรุงให้ดีขึ้น. และให้เห็นถึงความแตกต่างของความเห็น ระหว่าง Jolitzes และ ผู้ปรับปรุง patchkit ใน ทิศทางอนาคต การพัฒนา 386BSD ต่อไป
คดีความ
ถึงเวลาเพื่อ คดีความ (USL v.Regents ของมหาวิทยาลัยแคลิฟอร์เนีย) , เกิดการขัดขว้างไม่ให้นำ BSD เพื่อออกมาเพยแพร่ ภายใน มหาวิทยาลัยแคลิฟอร์เนีย Berkeley. ต่อมา รุ่น (1993, 4.4BSD-Lite) ทำโดยมหาวิทยาลัย ได้ถูกตัดสินว่าถูกต้อง เพราะ พัฒนาเพื่อความรู้สามารถแพยแพร่ได้ อย่างไรก็ตาม,BSD รุ่น 386BSD, Dr. Dobbs Journal, และ William Jolitz และ Lynne Jolitz ไม่เคยร่วมกลุ่มตกลงข้อกำหนดใดๆ กับมหาวิทยาลัยแคลิฟอร์เนีย. จึงเริ่มจัดทำและเริ่มงาน โดยมี 386BSD เป็น Code ต้นแบบ หลังจากคดีความเสร็จสิ้นลง ทำให้ ปราศจากข้อจำกัด. จากนั้นไม่ได้มีข้อขัดข้องใดๆ หรือการเรียกร้องจากมหาวิทยาลัย, USL หรือ ความรับผิดชอบอื่นๆกับตัว BSD รุ่น 386BSD. แต่ในท้ายที่สุด ก็ไม่ได้นำ code ของ William Jolitz และ Lynne Jolitz ที่อยู่ในคดีความมา พัฒนาต่อ.
ปี 1994, 386BSD เวอร์ชัน 1.0 เสร็จสิ้น และได้นำออกเผยแผร่ โดย Dr. Dobb's Journal ในรูปแบบ CDROM เท่านั้น ซึ่งมีขนาดความจุ (600 MB) และข้างในมี (" 386BSD CD-ROM เอกสารอ้างอิง ") และเป็น CDROM ขายดีที่สุด ในสามปี (1994 - 1997). รุ่น 386BSD 1.0 ได้ใส่ kernel และเครื่องมือใหม่ๆ อย่างสมบูรณ์, และเริ่มต้น ทำ ตามคำแนะนำ ตามความต้องการที่หลากหลาย ก่อนที่ผู้ออกแบบของ Berkeley ที่ไม่เคยคิดพยายามพัฒนาใส่ใน BSD มาก่อน.
ใน ปี 1991 BSD/386 มีบางส่วนพัฒนามาจาก 386BSD ซึ่งผู้พัฒนาคือ BSDi,ที่แยกออกไปจาก Berkeley BSD/386 ได้ใช้ code ตัวเดียวกันกับ 386BSD ที่ได้รับการสนับสนุน จากมหาวิทยาลัยแคลิฟอร์เนีย ให้เป็น 4.3BSD NET/2. ถึงแม้ว่า Jolitz ได้เริ่มต้นทำงานบางส่วนแล้ว สำหรับ UUNET (ซึ่งต่อมาคือ BSDi) ในปี 1991, งานที่เขาทำนั้นแตกต่างแหลกหลายออกไปซึ่งไม่ได้มีอยู่ใน 386BSD ของมหาวิทยาลัยแคลิฟอร์เนีย. William Jolitz มีการปรับปรุง code อย่างสม่ำเสมอเพื่อทำการทดสอบ packaging ของ Donn Seeley ที่ BSDi, William Jolitz ได้ออกจากบริษัท เนื่องจากแนวทางและเป้าหมายของบริษัทที่ขัดแย้งกัน,และ คืนสิ่งที่พัฒนามาทั้งหมด.
ลิขสิทธิ์และการนำไปใช้
จากความนิยมของ 386BSD และ JOLIX อยู่ขณะนี้ เป็นลิขสิทธิ์ของ William Jolitz และ Lynne Jolitz. 386BSD รุ่นทั่วไปหยุดพัฒนาใน ปี 1997 ส่วนตัว code นั้น ตอนนี้ มีหลายระบบปฏิบัติการที่ได้นำไปพัฒนาจาก code 386BSD ตัวเดิม ที่พัฒนาให้มีความแตกต่าง ตามมาหลาย อย่าง (เช่น Apple's Darwin และ OpenBSD). หลายส่วนของ 386BSD อาจจะพบ ใน ระบบอื่นๆที่นำไปใช้ได้ทั่วไป อย่างเช่น OpenSolaris. และ 386BSD มีจุดประสงค์เพื่อ เป็น งานวิจัยไม่มีจุดประสงค์ทางธุรกิจ จาก JOLIX.COM.
ประโยค 1–2
ประโยค 1–2 (ชื่อย่อ ป. 1-2) เป็นระดับชั้นเริ่มต้นของการศึกษาพระปริยัติธรรมแผนกบาลีของคณะสงฆ์ไทย ที่ภิกษุสามเณรผู้เรียนต้องทำความเข้าใจและศึกษาไวยากรณ์บาลีและฝึกการแปลภาษามคธในระดับให้เข้าใจพอแปลภาษาบาลีเริ่มต้นได้
ในอดีตชั้นเริ่มต้นในการสอบไล่เปรียญนั้นจะเริ่มแต่ชั้นเปรียญธรรม 3 ประโยคขึ้นไป โดยการสอบไล่ประโยค 1–2 นี้ยังไม่ถือว่าผู้สอบได้เป็นเปรียญ และไม่สามารถเก็บประโยคชั้นที่สอบได้ เอาไว้สอบในปีต่อไปได้ แต่เมื่อเปลี่ยนการสอบไล่บาลีมาเป็นแบบข้อเขียน ก็เริ่มมีการจัดสอบเก็บประโยคนี้ขึ้น เพื่อเป็นการแบ่งเนื้อหาในการเรียนการสอนให้ไม่ยากและหนักเกินไป
ในชั้นนี้ ผู้สอบได้จะยังไม่ได้เข้ารับพระราชทานสมณศักดิ์พัดยศทรงตั้งเป็นเปรียญ แต่ในอดีตนั้นพระบาทสมเด็จพระพุทธเลิศหล้านภาลัยขณะดำรงพระยศเป็นกรมพระราชวังบวรสถานมงคล ทรงเคยรับพระราชภาระอุปถัมภ์ผู้สอบผ่านในชั้นนี้ โดยมีการถวายพัดไตรจีวรให้แก่ผู้สอบได้เป็นกำลังใจ เรียกกันในสมัยนั้นว่า "เปรียญวังหน้า" ซึ่งปัจจุบันไม่มีแล้ว
ปัจจุบันผู้สอบได้ประโยค 1–2 จะได้รับใบ "วุฒิบัตร" รับรองจากสำนักงานแม่กองบาลีสนามหลวง ซึ่งต่างจากผู้สอบได้ในชั้น ป.ธ. 3 ขึ้นไปที่จะได้รับ "ประกาศนียบัตร" เพราะได้รับการตั้งเป็นเปรียญแล้ว
หลักสูตรการศึกษาพระปริยัติธรรมบาลีในชั้นประโยค 1–2
ในชั้นนี้ แม่กองบาลีสนามหลวงกำหนดวิชาในการศึกษาไว้ 2 วิชา คือ
วิชาแปลมคธเป็นไทย
วิชาแปลมคธเป็นไทย คือ วิชาแปลภาษาบาลีเป็นภาษาไทย ในชั้นนี้กำหนดเป็น แปลโดยพยัญชนะและอรรถ โดยให้ฝึกการแปลภาษาบาลีจากหนังสือ ธมฺมปทฏกถา
การศึกษาวิชาแปลมคธเป็นไทย
ใช้หนังสืออรรถกถาธรรมบท 4 เล่ม คือ
การสอบไล่วิชาแปลมคธเป็นไทย
แบ่งข้อสอบในวิชานี้ออกเป็น 2 ชั้นคือ
การตรวจข้อสอบ กำหนดจากเกณฑ์การทำข้อสอบผิด หากผิดมากกว่า 18 คะแนนขึ้นไป ถือว่าตกในวิชานี้
วิชาบาลีไวยากรณ์
ใช้หลักสูตรหนังสือบาลีไวยากรณ์ ของสมเด็จพระมหาสมณเจ้า กรมพระยาวชิรญาณวโรรส จำนวน 4 เล่ม คือ
นาม - อัพยยศัพท์
การสอบในวิชานี้จะเน้นการจำเป็นหลัก
กล่าวคือ ผู้เรียนประโยค 1–2 ต้องท่องหนังสือทั้ง 4 เล่มให้ได้จึงสามารถสอบวิชานี้ผ่านได้
หลักเกณฑ์ของผู้มีสิทธิ์สอบไล่ในชั้นประโยค 1–2
พระภิกษุสามเณรที่มีสิทธิ์สอบไล่ในชั้นประโยค 1–2 นี้ ต้องสอบไล่ได้นักธรรมชั้นตรีก่อนจึงจะมีสิทธิ์สอบไล่ในชั้นนี้ได้
ผู้สอบไล่ได้ประโยค 1–2
ภิกษุสามเณรผู้สอบไล่ได้ในชั้นนี้จะได้รับวุฒิบัตร รับรองจากแม่กองบาลีสนามหลวง โดยมีการจัดพิธีมอบวุฒิบัตรอย่างสมเกียรติ เพื่อเป็นการถวายกำลังใจ
อเล็กซานเดอร์ เลียปูนอฟ
อเล็กซานเดอร์ มิคาอิลโลวิช เลียปูนอฟ (Алекса́ндр Миха́йлович Ляпуно́в, Aleksandr Mikhailovich Lyapunov; 6 มิถุนายน ค.ศ. 1857 – 3 พฤศจิกายน ค.ศ. 1918) เป็นนักคณิตศาสตร์ ช่างเครื่องกล และนักฟิสิกส์ชาวรัสเซีย นามสกุลของเขาอาจเขียนเป็นอักษรโรมันได้หลายแบบคือ Ljapunov, Liapunov หรือ Ljapunow
เลียปูนอฟเป็นที่รู้จักการงานพัฒนาทฤษฎีเสถียรภาพของระบบพลศาสตร์ และการมีส่วนร่วมมากมายในสาขาฟิสิกส์เชิงคณิตศาสตร์และทฤษฎีความน่าจะเป็น
คณะนักบวชคาทอลิก
ในคริสตจักรโรมันคาทอลิก คณะนักบวช หรือ สถาบันนักบวช (religious institute) เป็นสถาบันชีวิตที่ถวายแล้วประเภทหนึ่ง สมาชิกประกอบด้วยชาวคาทอลิกที่สละชีวิตทางโลกมาถือคำปฏิญาณของนักบวชตลอดชีวิต เพื่ออุทิศตนทำงานรับใช้พระศาสนจักรเพียงอย่างเดียว และอยู่รวมกันเป็นคณะ (order/society/congregation) โดยแต่ละคณะมีแนวทางการทำงานและเน้นวัตรปฏิบัติแตกต่างกันไป
นอกจากเรียกว่า "คณะนักบวช" แล้ว ราชบัณฑิตยสถานยังใช้คำว่า คณะนักพรต และ คณะนักบวชถือพรต โดยถือว่ามีความหมายเดียวกัน ส่วนประมวลกฎหมายพระศาสนจักร ค.ศ. 1983 ฉบับภาษาไทย ใช้คำว่า คณะสถาบันนักพรต
ประเภทของคณะ
ประมวลกฎหมายพระศาสนจักร ค.ศ. 1917 จำแนกคณะนักบวชไว้ 2 ประเภท ได้แก่
การเข้าคณะนักบวช
ชายหรือหญิงที่ปรารถนาจะเข้าเป็นนักบวชไม่ว่าสังกัดในคณะใด ต้องติดต่อกับคณะนั้น โดยทั่วไปนักบวชจะต้องปฏิญาณตน 3 ข้อเป็นพื้นฐาน คือ 1. เชื่อฟังผู้บังคับบัญชา (คืออธิการคณะ) 2. ถือโสดตลอดชีวิต 3. ไม่ถือกรรมสิทธิ์ในทรัพย์สินใด ๆ นอกจาก 3 ข้อนี้แล้วผู้สมัครยังต้องปฏิญาณข้ออื่น ๆ อีกตามแต่ละคณะจะกำหนดไว้ และยังต้องรักษาวินัยประจำคณะ (religious rule) ซึ่งจะแตกต่างกันไปอีกเช่นกัน วินัยเหล่านี้เป็นที่อนุมัติของสันตะสำนัก
เมื่อตัดสินใจเข้าคณะ
ขั้นแรก ผู้สมัครจะต้องรับการอบรมในฐานะโปสตูลันต์ (postulant) เพื่อฝึกการปฏิบัติศาสนกิจ ระยะเวลาขึ้นอยู่กับการอบรมของแต่ละคณะ บางคณะก็แค่อาทิตย์เดียว บางคณะกำหนดขั้นตํ่า 6 เดือน หรือ 1 ปี แต่ส่วนมากจะไม่เกินสองปี ในชั้นโปสตูลันต์นี้ไม่มีกำหนดระยะเวลาในกฏหมายพระศาสนจักร แต่ละคณะฯสามารถวางแผนการอบรมในขั้นนี้ได้เอง ในขั้นนี้ยังไม่ถือว่าเป็นนักบวช
ขั้นต่อมา ก็ต้องเข้าอบรมเป็นโนวิซ (novice) เพื่อศึกษาจิตตารมณ์ของคณะนักบวชนั้นๆอย่างเข้มข้น ภายใต้การดูแลของนวกจารย์ ระยะเวลาในขั้นโนวิชนี้ ต้องไม่น้อยกว่า 12 เดือน แต่ต้องไม่เกิน 2 ปี ในขั้นนี้จะถือว่าเป็นขั้นทดลองฝึกเป็นนักบวช ยังไม่ได้เป็นนักบวชเต็มตัว
ขั้นต่อมา เมื่อครบแล้วจึงขอปฏิญาณตนเป็นสมาชิกของคณะ การปฏิญาณจะทำ 2 ครั้ง ครั้งแรกเป็นการปฏิญาณเพื่อถวายตัวชั่วคราว โดยในขั้นนี้ผู้รับการอบรมจะต้องต่อคำปฏิญาณตนทุกปี โดยขั้นนี้ต้องใช้เวลาอย่างน้อย 3 ปี แต่ไม่เกิน 6 ปี เมื่อครบกำหนดแล้วผู้สมัครมั่นใจและมีความพร้อมจะเป็นนักบวชได้ตลอดชีพก็จะทำการปฏิญาณตนอีกครั้งเพื่อถวายตัวตลอดชีพ ในขั้นนี้หลังจากการปฎิญาณตนแล้วจะถือว่าเป็นนักบวชแล้ว
เมื่อเป็นนักบวชในคณะโดยสมบูรณ์แล้ว นักบวชจะต้องปฏิบัติศาสนกิจในสังกัดคณะตลอด ยกเว้นได้รับอนุมัติเป็นกรณีพิเศษจากผู้ปกครองคณะฯให้สามารถดำเนินชีวิตนอกหมู่คณะได้ แต่ถ้าหากละเมิดวินัยอย่างร้ายแรงก็อาจถูกขับออกจากคณะ
ส่วนคณะก็ต้องรับผิดชอบความเป็นอยู่ของนักบวชในทุกด้าน ทั้งที่พักอาศัย (ซึ่งนักบวชจะต้องอาศัยอยู่ร่วมกันในอาราม หรือบ้านพักของคณะ) ค่ารักษาพยาบาลเมื่อเจ็บป่วย เป็นต้น
ความแตกต่างระหว่างบาทหลวงกับนักบวช
บาทหลวง (priest) และนักบวช (the religious) มีลักษณะแตกต่างกัน บาทหลวงคือชายที่ได้รับศีลอนุกรมขึ้นที่ 7 คือขั้นบาทหลวง ทำให้มีสถานะเป็นบาทหลวง มีอำนาจสามารถโปรดศีลศักดิ์สิทธิ์ (Sacrament) ต่าง ๆ ได้ตามที่ศาสนจักรกำหนดไว้ เช่น ศีลล้างบาป ศีลกำลัง ศีลอภัยบาป เป็นต้น บาทหลวงจะถูกเรียกว่า “คุณพ่อ” (Father) แต่นักบวชมีสถานะโดยเบื้องต้นแค่ผู้ถือพรต ไม่สามารถโปรดศีลได้ ชาวคาทอลิกจะเรียกนักบวชชายว่า “บราเดอร์” (Brother) และนักบวชหญิงว่า “ซิสเตอร์” (Sister) อย่างไรก็ตามนักบวชชายบางคนในบางคณะอาจขอรับศีลบวชเป็นบาทหลวงได้ ซึ่งจะทำให้บุคคลนั้นมีสถานะเป็นทั้งนักบวชและบาทหลวง (เรียกว่า Regular priest) สามารถประกอบพิธีอย่างบาทหลวงที่ไม่ได้สังกัดคณะนักบวช (secular priest) ได้ทุกประการ ต่างแต่เพียงบาทหลวงที่ไม่ได้เป็นนักบวชจะต้องทำงานให้มุขมณฑลตามคำสั่งของผู้บังคับบัญชา ส่วนนักบวชแม้ว่าเป็นบาทหลวงแล้วก็ยังต้องสังกัดคณะนักบวชต่อไป
คณะนักบวชคาทอลิกในประเทศไทย
คณะนักบวชคาทอลิกคณะแรกที่มาถึงสยามคือคณะดอมินิกันถึงในปี พ.ศ. 2110 ตามด้วยคณะฟรันซิสกันในปี พ.ศ. 2125 นอกจากนี้ก็มีคณะออกัสติเนียน และคณะเยสุอิต คณะเหล่านี้มีบทบาทมากในการเผยแพร่นิกายคาทอลิกในยุคปาโดรอาโด จากนั้นมีคณะมิสซังต่างประเทศแห่งกรุงปารีสเป็นกลุ่มหลักที่เข้ามาดำเนินการเผยแพร่ศาสนาและก่อตั้งมิสซังสยามได้เป็นผลสำเร็จ คณะนี้ได้วางรากฐานคริสตจักรโรมันคาทอลิกในประเทศไทยจนพัฒนามาเป็นคริสตจักรท้องถิ่นที่ปกครองและบริหารงานตนเองได้ในปัจจุบัน
ตลอดช่วงของการเผยแพร่ศาสนาคริสต์ คริสตจักรคาทอลิกในประเทศไทยยังได้ก่อตั้งคณะนักบวชท้องถิ่นขึ้นมาช่วยเหลืองานของเขตมิสซัง เช่น คณะรักกางเขนช่วยงานของคริสตจักรคาทอลิกในเขตมิสซังจันทบุรี เขตมิสซังท่าแร่-หนองแสง และเขตมิสซังอุบลราชธานี คณะภคินีพระหฤทัยของพระเยซูเจ้าแห่งกรุงเทพฯ ช่วยงานของคริสตจักรคาทอลิกในเขตมิสซังกรุงเทพฯและเขตมิสซังเชียงใหม่ นอกจากนี้ยังเชิญคณะนักบวชจากต่างประเทศเข้ามาด้วย เช่น คณะอุร์สุลินแห่งสหภาพโรมันและคณะภราดาเซนต์คาเบรียลมาช่วยงานด้านการศึกษา คณะซาเลเซียนของคุณพ่อบอสโกช่วยงานด้านพัฒนาสวัสดิภาพเยาวชน คณะคามิลเลียนเน้นงานด้านการสาธารณสุข นอกจากงานสังคมสงเคราะห์ยังมีคณะนักบวชอารามิกซึ่งเน้นวัตรการอธิษฐานและการเข้าฌาน ได้แก่ คณะคาร์เมไลท์ไม่สวมรองเท้าซึ่งเปิดอารามแห่งแรกในปี พ.ศ. 2468 และคณะกลาริสกาปูชินเข้ามาตั้งอารามในปี พ.ศ. 2479
สันนิบาตชนเยอรมันอเมริกัน
สันนิบาตชนเยอรมันอเมริกัน (Amerikadeutscher Volksbund ย่อ: AV) เป็นองค์กรนาซีอเมริกันที่จัดตั้งขึ้นในปี ค.ศ. 1936 เพื่อสืบทอดองค์กรมิตรของเยอรมนีใหม่ (Friends of New Germany-FONG) ซึ่งเป็นชื่อใหม่ที่ได้รับเลือกให้เป็นกลุ่มของชาวอเมริกัน ภายหลังจากที่ถูกวิพากษ์วิจารณ์ว่า เป็นองค์กรไม่รักชาติ บุนด์เป็นองค์กรที่มีสมาชิกเป็นพลเมืองอเมริกันเชื้อสายเยอรมันเท่านั้น โดยเป้าหมายหลักขององค์กรคือการส่งเสริมภาพลักษณ์ที่ดีของนาซีเยอรมนี
ประเทศอาร์มีเนียในโอลิมปิกเยาวชนฤดูร้อน 2010
ประเทศอาร์มีเนีย เข้าร่วมแข่งขันกีฬาโอลิมปิกเยาวชนฤดูร้อน ครั้งที่ 1 ค.ศ. 2010 (พ.ศ. 2553) ที่ประเทศสิงคโปร์ ระหว่างวันที่ 14-26 สิงหาคม พ.ศ. 2553 คณะกรรมการโอลิมปิกแห่งชาติอาร์มีเนียเป็นผู้ทำหน้าที่ในการส่งนักกีฬาเข้าร่วมแข่งขันจำนวน 14 คน ใน 10 ชนิดกีฬา ผลการแข่งขันครั้งนี้ประเทศอาร์มีเนียได้รับเหรียญรางวัลแบ่งเป็น 0 เหรียญทอง 1 เหรียญเงิน และ 3 เหรียญทองแดง รวมทั้งหมด 4 เหรียญ
กรีฑา
ผลการแข่งขันดังนี้ :
โดยนิตินัย
โดยนิตินัย (de jure) หมายความว่า "เกี่ยวกับกฎหมาย" หรือ "ในทางกฎหมาย" ซึ่งตรงกันข้ามกับคำว่า “โดยพฤตินัย” (de facto) ("ในทางปฏิบัติหรือตามความเป็นจริง ที่อาจจะมิได้เป็นไปตามกฎหมายที่วางไว้") “โดยนิตินัย” เป็นคำที่ใช้ในทางกฎหมาย หรือ การปกครอง
คำว่า de jure และ de facto ใช้แทนคำว่า "in principle" (ในทางมาตรฐาน) และ "in practice" (ในทางปฏิบัติ) ตามลำดับ
แอมเนสตี้ อินเตอร์เนชั่นแนล
แอมเนสตี้ อินเตอร์เนชั่นแนล หรือ องค์การนิรโทษกรรมสากล (Amnesty International หรือ Amnesty หรือ AI) เป็นองค์การพัฒนาเอกชนที่มีจุดประสงค์ "ในการค้นคว้าและดำเนินการป้องกันและยุติการทำร้ายสิทธิมนุษยชน และเพื่อแสวงหาความยุติธรรมสำหรับผู้ที่ถูกละเมิดสิทธิ"
แอมเนสตี้ อินเตอร์เนชั่นแนลได้รับรางวัลโนเบลสาขาสันติภาพสำหรับการรณรงค์ต่อต้านการทรมานโดยเจ้าหน้าที่รัฐ และรางวัลองค์การสหประชาชาติสาขาสิทธิมนุษยชน (United Nations Prize in the Field of Human Rights) ในปี ค.ศ. 1978 ทุกวันนี้ แอมเนสตี้ อินเตอร์เนชั่นแนล มีสมาชิกและผู้สนับสนุนมากกว่า 10 ล้านคนในกว่า 150 ประเทศและดินแดน ซึ่งทุกคนได้รวมพลังกันเพื่อที่จะทำให้โลกนี้เป็นสถานที่ซึ่งทุกคนมีสิทธิมนุษยชน นอกจากนี้ยังมีกลุ่มคนในท้องถิ่น กลุ่มเยาวชนและนักเรียนนักศึกษา กลุ่มผู้เชี่ยวชาญอื่นๆ สมาชิกรายบุคคล และผู้ประสานงานอีกหลายพันกลุ่ม อยู่ในกว่า 100 ประเทศและเขตการปกครองนอกจากนี้ยังมีสำนักงาน (Section/Structure) ที่จัดตั้งในระดับชาติขึ้นในพื้นที่มากกว่า 70 ประเทศ และในประเทศต่างๆ อีกกว่า 20 ประเทศยังมีการจัดตั้งองค์กรประสานงานอื่นๆ (coordinating structures) อีกด้วย แอมเนสตี้ อินเตอร์เนชั่นแนลยังเป็นองค์กรที่ได้รับการยอมรับและให้ความเชื่อถือ โดยองค์กรฯ จัดส่งผู้แทนไปพบรัฐบาลและองค์กรระหว่างประเทศ เช่น องค์การสหประชาชาติ และมีส่วนร่วมในการอภิปรายในประเด็นสิทธิมนุษยชนระดับนานาชาติ
การถูกคุกคามโดยรัฐ
องค์กรแอมเนสตี้ มีส่วนในการช่วยเหลือด้านสิทธิมนุษยชน แต่มักจะมีอุปสรรคต่อการทำงาน โดยเฉพาะประเทศที่ปกครองระบอบเผด็จการแบบคอมมิวนิสต์ ฟาสซิสต์ และประเทศที่ปกครองในระบอบประชาธิปไตยที่ไม่เสรีที่แทรกแซงโดยกลุ่มคณาธิปไตยและกลุ่มอำนาจนิยมเบ็ดเสร็จ และมักจะถูกคุกคามและกดดันโดยรัฐเสมอ โดยเฉพาะในจีน ฮ่องกง พม่า
รอม
รอม (ROM: Read-only Memory หน่วยความจำอ่านอย่างเดียว) เป็นหน่วยความจำแบบสารกึ่งตัวนำชั่วคราวชนิดอ่านได้อย่างเดียว ใช้เป็นสื่อบันทึกในคอมพิวเตอร์ เพราะไม่สามารถบันทึกซ้ำได้ (อย่างง่ายๆ) เป็นหน่วยความจำที่มีซอฟต์แวร์หรือข้อมูลอยู่แล้ว และพร้อมที่จะนำมาต่อกับไมโครโพรเซสเซอร์ได้โดยตรง หน่วยความจำประเภทนี้แม้ไม่มีไฟเลี้ยงต่ออยู่ ข้อมูลก็จะไม่หายไปจากหน่วยความจำ (nonvolatile) โดยทั่วไปจะใช้เก็บข้อมูลที่ไม่ต้องมีการแก้ไขอีกแล้วเช่น
หน่วยความจำประเภท ROM นี้ยังแบ่งออกเป็นประเภทย่อยๆ ตามลักษณะการใช้งานได้หลายประเภท สำหรับเทคโนโลยีในการผลิตตัวไอซีที่ทำหน้าที่เป็น ROM มีทั้งแบบ MOS และแบบไบโพลาร์ ดังแผนภาพ
Mask ROM
หน่วยความจำประเภทนี้ ข้อมูลทั้งหมดที่อยู่ภายในจะถูกโปรแกรมมาจากโรงงานตั้งแต่ขั้นตอนการผลิตไอซี เราจะใช้ ROM ชนิดนี้ เมื่อข้อมูลนั้นไม่มีการเปลี่ยนแปลง และเหมาะสำหรับงานที่ผลิตครั้งละมากๆ ผู้ใช้ไม่สามารถ เปลี่ยนแปลงข้อมูลภายใน ROM ได้ ROM ประเภทนี้มีทั้งแบบไบโพลาร์และแบบ MOS
PROM (Programmable ROM)
จากไอซี ROM แบบแรกการโปรแกรมข้อมูลจะต้องโปรแกรมมาจากโรงงาน และต้องผลิตจำนวนมากจึงจะคุ้มค่ากับต้นทุนในการผลิต   อีกทั้งโรงงานผู้ผลิตไอซีจะรู้ข้อมูลที่เก็บอยู่ด้วย    สำหรับระบบดิจิตอลหรือคอมพิวเตอร์ที่ผลิตออกมาจำนวนไม่มากและต้องการใช้หน่วยความจำ  ROM  สามารถนำหน่วยความจำ  ROM มาโปรมแกรมเองได้   โดยหน่วยความจำนี้จะเรียกว่า   PROM ( Programmable Read Only Memory ) หน่วยความจำประเภทนี้ เซลล์เก็บข้อมูลแต่ละเซลล์จะมีฟิวส์ ( fused )  ต่ออยู่   เป็นหน่วยความจำที่ข้อมูลที่ต้องการโปรแกรมจะถูกโปรแกรมโดยผู้ใช้เอง โดยป้อนพัลส์แรงดันสูง ( HIGH VOLTAGE PULSED )  ไอซี PROM ที่ยังไม่ถูกโปรแกรมนั้น ข้อมูลทุกเซลล์หรือทุกบิตจะมีค่าเท่ากันหมด คือ มีลอจิกเป็น 1   แต่เมื่อได้มีการโปรแกรมโดยป้อนแรงดันไฟสูงๆเข้าไปจะทำให้เซลล์บางเซลล์ฟิวส์ขาดไป  ทำให้ตำแหน่งที่เซลล์นั้นต่ออยู่มีลอจิกเป็น 0   เมื่อ PROM ถูกโปรแกรมแล้ว ข้อมูลภายใน จะไม่สามารถเปลี่ยนแปลงได้อีก เนื่องจากฟิวส์ที่ขาดไปแล้วไม่สามารถต่อได้    หน่วยความจำชนิดนี้ จะใช้ในงานที่ใช้ความเร็วสูง ซึ่งความเร็วสูงกว่า หน่วยความจำที่โปรแกรมได้ชนิดอื่นๆ
EPROM (Erasable Programmable ROM)
หน่วยความจำประเภท EPROM เป็นหน่วยความจำประเภท PROM ที่สามารถลบข้อมูลหรือโปรแกรมข้อมูลใหม่ได้ เหมาะสำหรับงานสร้างวงจรต้นแบบที่อาจต้องมีการแก้ไขโปรแกรมหรือข้อมูลใหม่  ข้อมูลจะถูกโปรแกรม โดยผู้ใช้โดยการให้สัญญาณ ที่มีแรงดันสูง ( HIGH VOLTAGE SIGNAL )  ผ่านเข้าไปในตัว EPROM ซึ่งเป็นวิธีเดียวกับที่ใช้ใน PROM  หน่วยความจำประเภทนี้มี  2  ประเภท คือ ประเภทที่ลบข้อมูลด้วยรังสีอัลตราไวโอเลต หรือที่เรียกกันว่า  UV PROM  ส่วนอีกประเภทหนึ่งเป็นหน่วยความจำที่ลบข้อมูลด้วยไฟฟ้า เรียกว่า   EEPROM  ย่อมาจาก  Electrical Erasable PROM
หน่วยความจำประเภท UV PROM การโปรแกรมทำได้โดยการป้อนค่าแรงดันไฟฟ้าที่เหมาะสมเข้าไป  และข้อมูลจะถูกบันทึกไว้ตลอดไป   สำหรับการลบข้อมูลทำได้ด้วยการฉายแสงอัลตราไวโอเลตเข้าไปในตัว ไอซี  โดยผ่านทางช่องใสที่ทำด้วยผลึกควอตซ์ที่อยู่บนตัวไอซี   เมื่อฉายแสงครู่หนึ่ง ( ประมาณ 5 - 10 นาที ) ข้อมูลที่อยู่ภายในก็จะถูกลบทิ้ง   ซึ่งช่วงเวลาที่ฉายแสงนี้สามารถดูได้จากข้อมูลที่กำหนด ( DATA SHEET ) มากับตัว EPROM
หน่วยความจำประเภท EEPROM  แม้ว่าจะลบและโปรแกรมข้อมูลได้ด้วยกระแสไฟฟ้าซึ่งสะดวกในการใช้งาน    แต่ความเร็วในการอ่าน และเขียนข้อมูลจะไม่เร็วเท่าที่ควร
การอ่านขนาดความจุจาก Data Sheet
ส่วนประกอบพื้นฐานของ ROM  จะมีสัญญาณต่างๆ ที่เกี่ยวข้องกับ ROM และทุกชิปที่อยู่ใน ROM มักมีการจัดแบ่งแยกหน้าที่เสมอ  เช่น ขาแอดเดรสของ ROM เป็นอินพุต   ส่วนขาข้อมูลจะเป็นเอาต์พุต   โดยหลักการแล้วขาข้อมูลจะต่อเข้ากับบัสข้อมูลซึ่งเป็นบัส 2 ทาง ลักษณะโครงสร้างภายในของข้อมูลในหน่วยความจำสามารถดูได้จาก Data Sheet  ของ ROM นั้นๆ   เช่น ROM ที่ระบุเป็น 1024 8 หรือ 4096 8 ตัวเลขชุดแรก (1024,4096) จะบอกถึงจำนวนตำแหน่งที่ใช้เก็บข้อมูลภายใน ส่วนตัวเลขชุดที่สอง ( 8,8 ) จะเป็นตัวบอกถึงจำนวนบิตของข้อมูลแบบขนานที่อ่านจาก   ROM
ในการที่จะกำหนดจำนวนเส้นของบัสแอดเดรสที่ใช้กับ ROM  จะสามารถรู้ได้จาก
2 ยกกำลัง x = จำนวนแอดเดรสที่อ้างถึง
เอ็นดับเบิลยูเอ ช็อคเวฟ ครุย์เซอร์ เอ็กซ์ แชมเปี้ยนชิพ
เอ็นดับเบิลยูเอ ช็อคเวฟ ครุย์เซอร์ เอ็กซ์ แชมเปี้ยนชิพ (NWA Shockwave Cruiser X Championship) เป็นเข็มขัดแชมป์รุ่นครุย์เซอร์เวทของNWA Shockwave (NWA-SW) และ National Wrestling Alliance (NWA) ก่อตั้งขึ้นเมื่อวันที่ 29 ตุลาคม ค.ศ. 2002 จนถึงปี ค.ศ. 2006
พรเทพ เตชะไพบูลย์
ดร.พรเทพ เตชะไพบูลย์ สมาชิกพรรครวมไทยสร้างชาติ อดีตกรรมการสภาที่ปรึกษาพรรคประชาธิปัตย์ อดีตรัฐมนตรีช่วยว่าการกระทรวงอุตสาหกรรม อดีตรัฐมนตรีช่วยว่าการกระทรวงวิทยาศาสตร์ เทคโนโลยีและสิ่งแวดล้อม และอดีตรองผู้ว่าราชการกรุงเทพมหานคร
ประวัติ
ดร.พรเทพ เตชะไพบูลย์ (ชื่อเล่น : เอ๋) เกิดเมื่อวันที่ 17 พฤษภาคม พ.ศ. 2496 เป็นบุตรของนายสุเมธ กับนางรังสี เตชะไพบูลย์ สำเร็จการศึกษาระดับปริญญาตรีด้านการบริหารธุรกิจ จากมหาวิทยาลัยบอสตัน ประเทศสหรัฐอเมริกา และปริญญาโทในสาขาเดียวกัน จากสถาบันบัณฑิตพัฒนบริหารศาสตร์ ปริญญาโท สาขารัฐศาสตร์ จากมหาวิทยาลัยรามคำแหง และปริญญาเอก สาขารัฐประศาสนศาสตร์ มหาวิทยาลัยรามคำแหง
ด้านชีวิตครอบครัว ดร.พรเทพ เตชะไพบูลย์ เคยสมรสกับศรีสกุล พร้อมพันธุ์ (ภรรยาคนปัจจุบันของสุเทพ เทือกสุบรรณ) น้องสาวของนิพนธ์ พร้อมพันธุ์ มีบุตร 3 คนคือ สิทธิพัฒน์ เตชะไพบูลย์ เอกนัฏ พร้อมพันธุ์ และ ธีราภา พร้อมพันธุ์ ต่อมาในปี พ.ศ. 2542 ได้สมรสใหม่กับปภัสรา เตชะไพบูลย์ มีบุตรสาว 1 คนคือ ดิสรยา เตชะไพบูลย์
การทำงาน
ดร.พรเทพ เตชะไพบูลย์ เริ่มเข้าสู่งานการเมืองโดยการสมัครรับเลือกตั้งเป็นสมาชิกสภาผู้แทนราษฎร เมื่อปี พ.ศ. 2529 ในสังกัดพรรคประชาธิปัตย์ และได้รับการเลือกตั้งหลายสมัย ต่อมาได้รับตำแหน่งรองโฆษกประจำสำนักนายกรัฐมนตรี ในปี พ.ศ. 2532 และดำรงตำแหน่งรัฐมนตรีช่วยว่าการกระทรวงอุตสาหกรรม ในรัฐบาลของนายชวน หลีกภัย เมื่อปี พ.ศ. 2538 รัฐมนตรีช่วยว่าการกระทรวงวิทยาศาสตร์เทคโนโลยีและสิ่งแวดล้อม ในยุครัฐบาลชวน2 กระทั่งปี พ.ศ. 2547 จึงได้ย้ายไปสังกัดพรรคมหาชน และพรรครวมชาติพัฒนา ในปี พ.ศ. 2550
ในปี พ.ศ. 2552 ดร.พรเทพ ได้ย้ายมาสังกัดพรรคประชาธิปัตย์อีกครั้ง และได้รับแต่งตั้งให้ดำรงตำแหน่งรองผู้ว่าราชการกรุงเทพมหานคร กระทั่งในเดือนมกราคม พ.ศ. 2555 ได้ลาออกจากตำแหน่ง โดยให้เหตุผลจะไปประกอบธุรกิจส่วนตัว
ในปี 2565 เขาได้ย้ายไปร่วมงานกับพรรครวมไทยสร้างชาติ
เจ้าเติมศักดิ์ ณ เชียงใหม่
เจ้าเติมศักดิ์ ณ เชียงใหม่ เจ้านายฝ่ายเหนือ โอรสในเจ้าพงษ์อินทร์ ณ เชียงใหม่ กับหม่อมจันทร์สม ณ เชียงใหม่ (สกุลเดิม "ชนะนนท์") เป็นราชนัดดา (หลานปู่) ใน เจ้าแก้วนวรัฐ เจ้าหลวงผู้ครองนครเชียงใหม่ องค์ที่ 9 เกิดที่คุ้มหลวงรินแก้ว (เดิมชื่อคุ้มแจ่งหัวริน) เมื่อวันที่
การศึกษา
เจ้าเติมศักดิ์ ณ เชียงใหม่ เข้าเรียนชั้นประถมศึกษาที่โรงเรียนมงฟอร์ตวิทยาลัย และโรงเรียนปรินส์รอยแยลส์วิทยาลัย จังหวัดเชียงใหม่ ก่อนจะถูกส่งเข้าไปเรียนต่อที่โรงเรียนวชิราวุธวิทยาลัย จนสำเร็จการศึกษาระดับมัธยมศึกษาตอนปลาย
จากนั้นได้เข้าศึกษาต่อในระดับปริญญาตรี คณะสถาปัตยกรรมศาสตร์ จุฬาลงกรณ์มหาวิทยาลัย (ในขณะนั้นด้วยความที่เป็นเด็กเฉลียวฉลาด เรียนดีมาตลอด เลยสอบเข้ามหาวิทยาลัยได้ด้วยเกรดเฉลี่ยสูง ติดหลายคณะ แต่เหตุผลที่เลือกคณะสถาปัตยกรรมศาสตร์ เพราะความชอบส่วนตัว และชอบทางด้านการออกแบบ) นอกจากนั้นเจ้าเติมศักดิ์ ณ เชียงใหม่ ยังเป็นนักกีฬารักบี้ฟุตบอล จุฬาลงกรณ์มหาวิทยาลัยอีกด้วย
เมื่อสำเร็จการศึกษาระดับปริญญาตรี ได้เดินทางไปศึกษาต่อปริญญาโท ที่ Miami University ประเทศสหรัฐอเมริกา และในเวลาเดียวกัน ได้ทำงานด้านการออกแบบ จนจบการศึกษาเมื่อปี พ.ศ. 2511
ชีวิตสมรส
เจ้าเติมศักดิ์ ณ เชียงใหม่ ได้เข้าพิธีสมรสพระราชทานกับนางกิ่งแก้ว ณ เชียงใหม่ (สกุลเดิม วรการบัญชา) บุตรธิดาของ พันเอกนายวรการบัญชา (อดีตรองนายกรัฐมนตรี และรัฐมนตรีหลายกระทรวง) ในวันที่ 4 มีนาคม พ.ศ. 2511 มีบุตร 4 คน ได้แก่
กลับมาทำงานที่เมืองไทย
หลังจากสำเร็จการศึกษาจึงกลับมาเปิดบริษัทด้านสถาปัตยกรรมด้านการออกแบบบ้าน และได้เข้าทำงานที่ การไฟฟ้าส่วนภูมิภาคส่วนกลาง แผนกสถาปนิก โดยดำรงตำแหน่งสุดท้ายคือ ผู้อำนวยการ กองโยธาสถาปัตย์ ก่อนลาออกมารับงานออกแบบอิสระ
บั้นปลายชีวิต
เจ้าเติมศักดิ์ ณ เชียงใหม่ ใช้บั้นปลายชีวิตอย่างมีความสุขอยู่กับครอบครัว ออกเดินทางเที่ยวรอบโลกเหมือนสมัยยังหนุ่มๆ ท่านใช้เวลาที่เหลืออยู่กับครอบครัวเท่านั้น เพราะท่านไม่ออกงานสังคม ไม่ชอบพบปะผู้คนจำนวนมาก ท่านอยากอยู่อย่างสงบ ไม่ยุ่งเกี่ยวใคร ใช้ชีวิตเรียบง่าย
เมื่อปี พ.ศ. 2548 เจ้าเติมศักดิ์ ณ เชียงใหม่ และครอบครัว ได้ย้ายกลับมาอยู่ที่จังหวัดเชียงใหม่ เนื่องจากอยากกลับมาอยู่บ้านเกิดตอนบั้นปลายชีวิต โดยปลูกบ้านหลังใหม่ และยังคงทำในสิ่งที่ตนเองรักคือการออกแบบบ้านให้ตนเองและครอบครัวอยู่
ตลอดการดำรงชีวิตอยู่เจ้าเติมศักดิ์ ณ เชียงใหม่ ได้ช่วยเหลือสังคมอยู่เสมอ อาทิ สภากาชาติไทย และอยู่กับครอบครัวจนสืบเนื่องมาถึงวาระสุดท้ายของชีวิต
ถึงแก่กรรม
เจ้าเติมศักดิ์ ณ เชียงใหม่ ถึงแก่กรรมด้วยโรคมะเร็ง ในวันที่ 19 สิงหาคม พ.ศ. 2557 และได้รับพระราชทานเพลิงศพ ณ วัดเจดีย์หลวงวรวิหาร จังหวัดเชียงใหม่
ฟุตซอลทีมชาติเบลเยียม
ฟุตซอลแห่งชาติเบลเยียม (Belgium national futsal team)เป็นตัวแทนของทีมชาติเบลเยียม ในการแข่งขันฟุตซอลนานาชาติเช่นฟุตซอลชิงแชมป์โลกและฟุตซอลชิงแชมป์ยุโรป อยู่ภายใต้การดูแลของสมาคมฟุตบอลเบลเยี่ยมมีผลงานคือเข้ารอบฟุตซอลชิงแชมป์โลกทั้งหมด3ครั้งอันดับที่ดีที่สุดคืออันดับ4ในปี1989 และเคยเข้าร่วมฟุตซอลชิงแชมป์ยุโรป5ครั้งอันดับที่ดีที่สุดคืออันดับ 3 ในปี 1996
ผู้เล่นปัจจุบัน
จากชุด เบลเยียม 2014
อาลิกันเต
อาลิกันเต (Alicante) หรือ อาลากันต์ ทั้งสองชื่อเป็นชื่อทางการของนครและเมืองท่าในประเทศสเปน บนชายฝั่งก็อสตาบลังกา เป็นเมืองหลักของจังหวัดอาลิกันเตและโกมาร์กาอาลากันตี ทางตอนใต้ของแคว้นบาเลนเซีย เป็นเมืองท่าประวัติศาสตร์บนฝั่งทะเลเมดิเตอร์เรเนียน อาลิกันเตมีประชากร 334,329 คน (ค.ศ. 2011)
คาดิลแลค เอสคาเลด
คาดิลแลค เอสคาเลด (Cadillac Escalade) เป็นรถเอสยูวีหรูหราของคาดิลแลคในเครือเจเนรัลมอเตอร์ เอสคาเลด เป็นรถเอสยูวีคันแรกของคาดิลแลค เริ่มผลิตและเปิดตัวในปี ค.ศ. 1999 หลังจากที่อนุมัติให้ผลิตเพียง 10 เดือน เพื่อตอบโต้รถเอสยูวีจากบริษัทคู่แข่งสัญชาติเยอรมันและญี่ปุ่น รวมถึงลินคอล์น เนวิเกเตอร์จากฟอร์ดที่เปิดตัวไปเมื่อปี ค.ศ. 1998 คาดิลแลค เอสคาเลดประกอบที่เมืองอาร์ลิงตัน รัฐเท็กซัส ส่วนชื่อ เอสคาเลด มาจากยุทธวิธีการปีนข้ามกำแพงด้วยบันไดเพื่อโจมตีฝ่ายตรงข้าม
คาดิลแลค เอสคาเลด รุ่นปี 1999 มีลักษณะเหมือนกับ จีเอ็มซี เดนาลี รุ่นปีเดียวกันเกือบทุกประการ แต่ได้รับการออกแบบใหม่ในปี ค.ศ. 2002 เพื่อให้เข้ากับทิศทางการออกแบบใหม่ ศิลปะกับวิทยาศาสตร์ (art and science) ของคาดิลแลค คาดิลแลค เอสคาเลด มีรุ่นย่อยคือ เอสคาเลด อีเอสวี (รุ่นฐานล้อยาว ใช้พื้นฐานเดียวกันกับเชฟโรเลต ซะเบอร์เบิน) และอดีตรุ่นย่อย เอสคาเลด อีเอกซ์ที (รุ่นท้ายกระบะ ใช้พื้นฐานเดียวกับเชฟโรเลต แอฟวะลานช์) โดยรุ่นย่อยทั้งสองประกอบที่เมืองซีลาโอ ประเทศเม็กซิโก (ก่อนรุ่นปี 2007) ส่วนเอสคาเลด อีเอสวีรุ่นใหม่ผลิตที่เมืองอาร์ลิงตัน รัฐเท็กซัส
เจ้าชายเอริก เคานต์แห่งโรเซินบอร์ก
เจ้าชายเอริก เคานต์แห่งโรเซินบอร์ก (Prince Erik, Count of Rosenborg) (เดิม:เจ้าชายเอริกแห่งเดนมาร์ก) ประสูติเมื่อวันที่ 11 พฤศจิกายน 2433 ทรงเป็นพระโอรสพระองค์ที่ 3 ใน เจ้าชายวัลเดมาร์แห่งเดนมาร์ก กับ เจ้าหญิงมารีแห่งออร์เลอ็อง ทรงเป็นพระราชนัดดาใน พระเจ้าคริสเตียนที่ 9 แห่งเดนมาร์ก
พระองค์เสกสมรสกับ ลูอีส ฟรานซิส บรูซ การเสกสมรสในครั้งนี้ทำให้พระองค์ต้องสละพระอิสริยยศ เจ้าชายแห่งเดนมาร์กไป งานเสกสมรสจัดขึ้น ณ ออตตาวา เมื่อวันที่ 11 กุมภาพันธ์ 2467 ทรงได้รับพระนามใหม่จาก พระเจ้าคริสเตียนที่ 9 แห่งเดนมาร์ก เป็น เจ้าชายเอริก เคานต์แห่งโรเซินบอร์ก และยังคงมีพระบรมราชโองการให้คงพระฐานันดรไฮเนสเหมือนเดิม ต่อมาพระองค์และพระชายาทรงหย่ากันในปี 2490 โดยอดีตพระชายาได้สมรสใหม่กับ ทอคิดส์ จูเบิร์ก แต่ไม้มีบุตรร่วมกัน พระองค์และอดีตพระชายามีพระบุตรดังนี้
ข้าวแดกงา
ข้าวแดกงา หรือ ขนมแดกงา เป็นขนมพื้นบ้านของชาวไทยและชาวมอญ พบได้ในหลายพื้นที่ ทางภาคกลางเรียกข้าวเหนียวแดกงาหรือขนมแดกงา ทางจังหวัดพิจิตรเรียกขนมข้าวโป่ง ชาวไทใหญ่แต่เดิมเรียกข้าวตำงา แต่ปัจจุบันเรียกขนมข้าวปุกและโยงความหมายเข้ากับการปลุกใจคนไทใหญ่ให้กอบกู้ชาติบ้านเมือง ภาคอีสานเรียกขนมข้าวเบียง ส่วนภาษามอญเรียกขนมนี้ว่ากวาญย์คะเปียง
การทำขนมชนิดนี้จะนำข้าวเหนียวมาตำในครกตำข้าว ขณะตำจะโรยงาคั่ว เหยาะน้ำเกลือ ตำให้แหลกเหนียวเป็นเนื้อเดียวกัน ตักขึ้นมาแบ่งเป็นชิ้น จิ้มน้ำผึ้งหรือน้ำตาลทราย ทางจังหวัดอุทัยธานีจะทำขนมนี้ให้มีไส้หวานอยู่ข้างใน
ชินอิจิ อิชิฮาระ
ชินอิจิ อิชิฮาระ (คันจิ: 石原 慎一, ฮิรางานะ: いしはら しんいち）เป็นนักร้องชายชาวญี่ปุ่น เกิดเมื่อวันที่ 26 พฤษภาคม ค.ศ. 1960 โดยส่วนใหญ่มักจะร้องเพลง ภาพยนตร์แนวโทกูซัตสึและเพลงแนวต่าง ๆ ส่วนเพลงที่ดังคือ เกราะเหล็กบี-ไฟเตอร์, ดราก้อนบอล Z , ขบวนการนักสู้ , มาสค์ไรเดอร์ และ ดิสนีย์ เฮาส์ออฟเมาส์ ปัจจุบันอยู่ในสังกัด โคลัมเบียมิวสิกเอนเตอร์เทนเมนต์
วัดแสนสุข (จังหวัดสระแก้ว)
วัดแสนสุข เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลคลองน้ำใส อำเภออรัญประเทศ จังหวัดสระแก้ว ที่ดินตั้งวัดมีเนื้อที่ 26 ไร่ ที่ตั้งวัดอยู่ใกล้ชายแดนไทยกัมพูชา ชาวบ้านบริเวณนั้นเป็นชาวไทยญ้อที่เชื่อกันว่าอพยพมาจากลาวผ่านกัมพูชาเข้ามาอยู่ในอรัญประเทศมานานแล้ว
อาคารเสนาสนะที่สำคัญ ได้แก่ อุโบสถ กว้าง 5.50 เมตร ยาว 19 เมตร สร้างเมื่อ พ.ศ. 2537 เป็นอาคารคอนกรีตเสริมเหล็ก กุฏิสงฆ์ จำนวน 3 หลัง เป็นอาคารไม้สร้างเมื่อ พ.ศ. 2538 และกุฏิหลังใหม่สร้างด้วยคอนกรีตเสริมเหล็ก จำนวน 1 หลัง และศาลาการเปรียญ 1 หลัง กว้าง 11 เมตร ยาว 28 เมตร สร้างเมื่อ พ.ศ. 2528 เป็นอาคารคอนกรีตเสริมเหล็ก
โดยพฤตินัย
โดยพฤตินัย (De facto) หมายความว่า "by [the] fact" หรือตามความเป็นจริง ซึ่งตั้งใจที่จะหมายความว่า "ในทางปฏิบัติหรือตามความเป็นจริง ที่อาจจะมิได้เป็นไปตามกฎหมายที่วางไว้" “โดยพฤตินัย” มักจะใช้คู่กับ “โดยนิตินัย” (de jure) เมื่อกล่าวถึงกฎหมาย, การปกครอง หรือวิธี (เช่นมาตรฐาน) ที่พบในประสบการณ์ที่สร้างหรือวิวัฒนาการขึ้นนอกเหนือไปจากในกรอบของกฎหมาย เมื่อใช้ในกิจการที่เกี่ยวกับกฎหมาย “โดยนิตินัย” จะหมายถึงสิ่งที่กฎหมายกำหนด และ “โดยพฤตินัย” ก็จะหมายถึงสิ่งที่เกิดขึ้นตามความเป็นจริง ซึ่งมีความหมายคล้ายคลึงกับวลี "for all intents and purposes" ("สรุปโดยทั่วไปแล้ว") หรือ "in fact" ("ตามความเป็นจริง") ในทางการปกครอง "de facto government" อาจจะหมายถึงรัฐบาลที่มีอำนาจปกครองที่ไม่ถูกต้องหรือไม่เป็นที่ยอมรับโดยนานาชาติว่าเป็นรัฐบาลที่ถูกต้องตามกฎหมาย นอกจากนั้นก็อาจจะเป็นคำที่ใช้สถานการณ์ที่ไม่มีกฎหรือมาตรฐานแต่มีการปฏิบัติที่เป็นที่ยอมรับโดยทั่วไป
พรีเมียร์ลีก ฤดูกาล 2016–17
พรีเมียร์ลีก ฤดูกาล 2016–17 (2016–17 Premier League) การแข่งขันพรีเมียร์ลีก ฤดูกาลที่ 25 นับแต่เริ่มจัดการแข่งขันครั้งแรกในปี ค.ศ. 1992 โดยจะเริ่มต้นฤดูกาลวันที่ 13 สิงหาคม ค.ศ. 2016 และสิ้นสุดฤดูกาลวันที่ 21 พฤษภาคม ค.ศ. 2017
การเปลี่ยนโฉม
และยังเป็นฤดูกาลแรกที่กำหนดให้มีการแข่งขันคู่แรกของแต่ละสัปดาห์ในคืนวันศุกร์ด้วย แทนที่จะมีเพียงวันเสาร์–อาทิตย์ หรือวันจันทร์ในบางคู่เหมือนในฤดูกาลที่ผ่านมา
ทีม
ทีมเข้าแข่งขันมีทั้งหมด 20 ทีมโดยมี 17 ทีมมาจากฤดูกาลก่อนหน้า และ 3 ทีมที่เลื่อนชั้นขึ้นมาจาก แชมเปียนชิป คือ เบิร์นลีย์, มิดเดิลส์เบรอ, ฮัลล์ซิตี 20 ทีมที่เข้าร่วมแข่งพรีเมียร์ลีก ฤดูกาล 2016–17
สนาม
เวสต์แฮมยูไนเต็ดใช้สนามโอลิมปิกสเตเดียมเป็นสนามเหย้าฤดูกาลแรก ด้วยความจุ 60,010 ที่นั่ง สโตกซิตีได้ทำการเปลี่ยนชื่อสนามในฤดูกาล 2016–17 จากบริแทนเนียสเตเดียม เป็น เบต365สเตเดียม
ผู้จัดการทีมยอดเยี่ยมแห่งฤดูกาลของพรีเมียร์ลีก
รางวัลผู้จัดการทีมยอดเยี่ยมแห่งปีของพีเอฟเอ ได้แก่ อันโตนิโอ คอนเต้
นักฟุตบอลยอดเยี่ยมแห่งปีของพีเอฟเอ
รางวัลนักฟุตบอลยอดเยี่ยมแห่งปีของพีเอฟเอ ได้แก่ เอ็นโกโล ก็องเต.
นักฟุตบอลดาวรุ่งยอดเยี่ยมแห่งปีของพีเอฟเอ
รางวัลนักฟุตบอลดาวรุ่งยอดเยี่ยมแห่งปีของพีเอฟเอ ได้แก่ เดเล อัลลี.
นักฟุตบอลแห่งปีของสมาคมผู้สื่อข่าวฟุตบอล
รางวัลนักฟุตบอลแห่งปีของสมาคมผู้สื่อข่าวฟุตบอล ได้แก่ เอ็นโกโล ก็องเต.
พรรคประชาชนมาเลเซีย
พรรคประชาชนมาเลเซีย (Parti Rakyat Malaysia, PRM) เป็นพรรคการเมืองนิยมสังคมนิยมประชาธิปไตยในมาเลเซีย ก่อตั้งเมื่อ 11 พฤศจิกายน พ.ศ. 2498 ในชื่อ พรรคประชาชน (Partai Ra'ayat) จัดเป็นพรรคการเมืองที่เก่าแก่พรรคหนึ่งในมาเลเซีย และเคยเข้าร่วมในขบวนการต่อต้านอาณานิคมในช่วงก่อนสงครามโลกครั้งที่ 2
จุดเริ่มต้น
ผู้ก่อตั้งพรรคคืออะห์หมัด โบเอสตามัน ซึ่งเป็นนักกิจกรรมของขบวนการฝ่ายซ้าย เกอซาตวนเมอลายูมูดา (Kesatuan Melayu Muda) ระหว่างที่ญี่ปุ่นเข้ายึดครองมลายู เมื่อญี่ปุ่นยอมแพ้สงคราม ขบวนการที่มีเป้าหมายในการต่อต้านญี่ปุ่นได้สลายตัวไป และนักกิจกรรมฝ่ายซ้ายในมาเลเซียได้จัดตั้งขบวนการใหม่ ๆ ขึ้นมากมาย เช่น พรรคชาตินิยมมลายู, องค์การยุวชนตื่นตัว, องค์กรสตรีตื่นตัว โบเอสตามันเป็นหนึ่งในคณะผู้แทนของพรรคชาตินิยมมลายูและองค์การยุวชนตื่นตัวในการเข้าร่วมสภาความร่วมมือมลายาทั้งหมดใน พ.ศ. 2489 และเป็นเครื่องมือในการแยกขบวนการฝ่ายซ้ายของมลายูออกจากอัมโน
การต่อต้านสหภาพมลายาที่เสนอโดยอังกฤษในฐานะที่เป็นทางเลือกของกรอบรัฐธรรมนูญได้เกิดขึ้นจากความร่วมมือระหว่างอัมโนกับตัวแทนของสุลต่านมลายู มีข้อเสนอที่เรียกว่าข้อเสนอร่างรัฐธรรมนูญสำหรับมลายาได้พัฒนาขึ้นมาโดยความร่วมมือระหว่างอัมโนกับตัวแทนของผู้ปกครองชาวมลายู ข้อเสนอนี้ถูกต่อต้านโดยประชากรที่ไม่ใช่ชาวมลายู รวมทั้งนักชาตินิยมที่ต้องการกำหนดทิศทางด้วยตนเองและมลายาที่เป็นเอกราช การรวมตัวกันของการต่อต้านอังกฤษโดยขบวนการทางการเมืองที่หลากหลายทั้งที่เป็นชาวมลายูและเชื้อชาติอื่น ทำให้มีการตั้งแนวร่วมอย่างกว้างขวางในชื่อแนวร่วมสหประชาชน ซึ่งเป็นแนวร่วมของขบวนการอย่างพรรคชาตินิยมมลายู องค์การยุวชนตื่นตัว และอื่น ๆ ที่เป็นตัวแทนของชาวมลายู และสภาความร่วมมือมลายาทั้งหมด ซึ่งเป็นตัวแทนของเชื้อชาติอื่น แนวร่วมอื่น ๆ ได้แก่ สภาชาวมาเลเซียเชื้อสายอินเดีย สหภาพประชาธิปไตยมลายาและอื่น ๆ
แนวร่วมสหประชาชนและสภาความร่วมมือมลายาทั้งหมดได้ออกข้อเสนอที่เรียกข้อเสนอรัฐธรรมนูญประชาชน อย่างไรก็ตาม ทั้งสององค์การล้มเหลวที่จะให้นำข้อเสนอดังกล่าวไปเป็นรัฐธรรมนูญของสหพันธรัฐมลายาที่ก่อตั้งขึ้นเมื่อ 31 สิงหาคม พ.ศ. 2491 องค์การยุวชนตื่นตัวถูกคว่ำบาตรเมื่อ เมื่อ 20 มีนาคม พ.ศ. 2491 ซึ่งถือเป็นพรรคการเมืองมลายาพรรคแรกที่ถูกคว่ำบาตรจากรัฐบาลs โบเอสตามันถูกจับกุมเมื่อ 1 กรกฎาคม พ.ศ. 2491 การประกาศสถานการณ์ฉุกเฉินทั่วประเทศเกิดขึ้นเมื่อ 12 กรกฎาคม พ.ศ. 2491 ทำให้นักกิจกรรมฝ่ายซ้ายถูกจับกุมจำนวนมากส่วนที่หลบหนีไปได้เข้าร่วมกับพรรคคอมมิวนิสต์มลายา
การก่อตั้ง
หลังจากผู้ที่ถูกจับกุมถูกปล่อยตัวใน พ.ศ. 2498 โบเอสตามันได้รวบรวมกลุ่มผู้ที่สนับสนุนมาจัดตั้งพรรคประชาชนเมื่อ 11 พฤศจิกายน พ.ศ. 2498 โดยมีแนวคิดชาตินิยมและสังคมนิยมประชาธิปไตย พรรคประชาชนได้เป็นแนวร่วมกับพรรคแรงงานแห่งมาเลเซียซึ่งเรียกแนวร่วมสังคมนิยมประชาชนมลายา หรือแนวร่วมสังคมนิยมซึ่งจดทะเบียนเมื่อ 26 สิงหาคม พ.ศ. 2501
มีการจัดตั้งสาขาของพรรคประชาชนในบรูไนและสิงคโปร์ ซึ่งต่อมาได้กลายเป็นพรรคประชาชนบรูไนและพรรคประชาชนสิงคโปร์ พรรคที่เป็นสาขาทั้งสองพรรคนี้หมดบทบาทไปเมื่อพรรคประชาชนบรูไนถูกคว่ำบาตรใน พ.ศ. 2505 ส่วนพรรคประชาชนสิงคโปร์ไม่เคยประสบความสำเร็จในการเลือกตั้ง เชื่อว่าพรรคประชาชนบรูไนยังคงมีกิจกรรมแบบพลัดถิ่น ส่วนพรรคประชาชนสิงคโปร์ยังเป็นพรรคการเมืองจดทะเบียนในสิงคโปร์
ความสำเร็จในช่วงแรก
แนวร่วมสังคมนิยมประสบความสำเร็จในการเลือกตั้งในช่วงแรก โดยได้รับเลือกตั้งในเขตเมือง โดยเฉพาะกัวลาลัมเปอร์และโจโฮร์บะฮ์รู ในการเลือกตั้ง พ.ศ. 2502 เมื่อมีแผนจะจัดตั้งมาเลเซียใน พ.ศ. 2504 แนวร่วมสังคมนิยมได้ร่วมกับกลุ่มที่คัดค้านการตั้งมาเลเซีย